b'\n_START_ARTICLE_\nVannliljetorvlibelle\n_START_SECTION_\nUtbredelse\n_START_PARAGRAPH_\nVannliljetorvlibelle er utbredt i det sentrale og \xc3\xb8stlige Europa. Finnes i og det s\xc3\xb8r\xc3\xb8stlige Danmark, Sverige og Finland. I s\xc3\xb8r\xc3\xb8stlige Norge langs kysten til Telemark.\n_START_SECTION_\nUtseende\n_START_PARAGRAPH_\nKj\xc3\xb8nnene er noe ulike. Hunnens bakkropp er m\xc3\xb8rk brun-svart med gule flekker. Hannen har gule render mellom hver av bakkroppens segmenter (ledd). Eldre hanner f\xc3\xa5r gjerne en bl\xc3\xa5pudring p\xc3\xa5 bakkroppen. Analvedhenget, bakerst p\xc3\xa5 bakkroppen er hvitt, og labialpalpene ved munnen, er m\xc3\xb8rk. Foran p\xc3\xa5 hodet (frons) har hvit farge._NEWLINE_Vingene holdes i en rett vinkel ut fra kroppen i hvile. Vingemerket (pterostigma) er hvit. Vingespennet er mellom 60\xc2\xa0og\xc2\xa070\xc2\xa0millimeter.\n_START_SECTION_\nLevevis\n_START_PARAGRAPH_\nNymfen lever p\xc3\xa5 bunnen i \xc3\xa5pne innsj\xc3\xb8er og vannhull med steder der det er rik undervannsvegetasjon kombinert med flytende vannplanter som vannliljer._NEWLINE_Eggene legges i vann. Utviklingen tar 3 \xc3\xa5r. Nymfen overvintrer i vegetasjonen, blant planter og mose. De voksne (imago) \xc3\xb8yenstikkerne finnes vanligvis ikke langt fra stedet der de levde som nymfe._NEWLINE_Flygetiden er fra midten av juni til august._NEWLINE_Vannliljetorvlibelle har ufullstendig forvandling, overgang fra nymfe til det voksne kj\xc3\xb8nnsmodne insektet g\xc3\xa5r gradvis gjennom flere hudskift (nymfestadier). Nymfene lever i vann og ligner derfor lite p\xc3\xa5 de voksne (imago), bortsett fra st\xc3\xb8rrelsen. N\xc3\xa5r nymfen kommer til det siste hudskiftet finner den et str\xc3\xa5 eller noe, der den kan klatre opp over vannflaten. Her blir den hengende, mens huden revner p\xc3\xa5 ryggsiden. Den nyklekte \xc3\xb8yenstikkeren blir hengende p\xc3\xa5 den gamle huden, eller like ved siden av, helt til den nye huden er noe herdet, og vingene har f\xc3\xa5tt sin endelige form.\n_START_SECTION_\nFredet i Norge\n_START_PARAGRAPH_\nVannliljetorvlibelle er en av tre norske arter av libeller som er fredet. Dette fordi de har hatt stor tilbakegang, grunnet at leveomr\xc3\xa5dene (habitatene) har forsvunnet. Noen arter krever helt spesielle livsbetingelser.'